# Banderes de senyalització marítima

Les banderes de senyalització marítima determinades pel Codi Internacional de Senyals permeten la comunicació entre vaixells, o entre vaixell i port, que permet representar lletres individuals de l'alfabet o altres missatges. Les banderes es poden usar de diferents maneres:
* Representant un missatge lletra per lletra amb una seqüència de banderes.
* Les banderes individuals tenen significats específics, com per exemple "la nau està en quarantena" o "la nau no es pot moure perquè té un bussejador sota".
* Una o més banderes esdevenen un símbol, el significat del qual cal buscar-lo en un llibre de codis compartit per les dues parts, per exemple hi ha usos específics a les curses de iots, o a les flotes militars, com les de l'OTAN.

## Banderes de lletres (amb significat del codi internacional)

| Lletra (pronunciació) | Significat | Complement numèric |
| A (Alfa) | "Bussejador sota la nau; cal mantenir-se apartat i reduir velocitat" | Amb tres numerals, azimut o rumb. |
| B (Bravo) | "Nau carregant, descarregant o transportant matèries perilloses" |
| C (Charlie) | "Afirmatiu." N i C juntes (No i Sí) es fan servir com a senyal d'emergència També es pot indicar amb tocs de sirena en codi morse. | Amb tres numerals, rumb en graus. |
| D (Delta) | "Nau amb dificultats de maniobra; cal mantenir-se apartat." | Amb dos, quatre, o sis numerals, data. |
| E (Echo) | "Nau canviant de rumb cap a estribord (a la dreta)." (compareu amb I = nau canviant de rumb cap a babord) També es pot indicar amb tocs de sirena en codi morse. | |
| F (Foxtrot) | "Nau sense control; demanant comunicació." | |
| G (Golf) | "Demanant pilot de port." En vaixells de pesca: "Recollint les xarxes" (compareu amb Z = calant les xarxes) | |
| H (Hotel) | "Pilot a bord de la nau." | |
| I (India) | "Nau canviant de rumb cap a babord (a l'esquerra)." També es pot indicar amb tocs de sirena en codi morse. (compareu amb E = nau canviant de rumb cap a estribord) | |
| J (Juliet) | "Foc a bord i càrrega perillosa; cal mantenir-se apartat." o "Nau està perdent càrrega perillosa; cal mantenir-se apartat." | |
| K (Kilo) | "Demanant comunicació." | Amb un numeral indica el sistema desitjat: 1) morse amb banderes o braços 2) megàfon 3) morse amb làmpada de senyals 4) senyals sonors |
| L (Lima) | A port: "Nau en quarantena." Al mar: "Atureu la vostra nau ara mateix!" | |
| M (Mike) | "La nau està aturada i no pot avançar." També es pot indicar amb tocs de sirena en codi morse. | |
| N (November) | "Negatiu." (resposta, o bé negant el senyal següent) N i C juntes (No i Sí) es fan servir com a senyal d'emergència | |
| O (Oscar) | "Home a l'aigua!" També es pot indicar amb tocs de sirena en codi morse. | |
| P (Papa) | A port: Cridant tothom a bord, nau a punt de partir. En vaixells de pesca: "Atenció a les nostres xarxes!" | |
| Q (Quebec) | "Nau sana demanant entrada lliure a port." | |
| R (Romeo) | "Rebut senyals; cedint precedència de pas; podeu creuar per davant." (compareu amb X = atureu maniobres i espereu els nostres senyals!) | Amb un o més numerals, distància en milles nàutiques. |
| S (Sierra) | "Nau maniobrant cap enrere." També es pot indicar amb tocs de sirena en codi Morse. | Amb un o més numerals, velocitat en nusos. |
| T (Tango) | En vaixells de pesca: "Pescant a ròssec en parella; cal mantenir-se apartat." | Amb quatre numerals, hora local (dos xifres d'hora i dos de minuts). |
| U (Uniform) | "Us dirigiu a un perill!" | |
| V (Victor) | "Demanant assistència." | Amb un o més numerals, velocitat en km/h. |
| W (Whiskey) | "Demanant assistència mèdica." | |
| X (Xray) | "Atureu maniobres i espereu els nostres senyals!" (compareu amb R = rebut senyals) | |
| Y (Yankee) | "Nau maniobrant enrere per fixar l'àncora." | |
| Z (Zulu) | "Demanant remolcador." En vaixells de pesca: "Calant les xarxes." (és a dir, deixant-les anar) (compareu amb G = recollint les xarxes) | Amb un o més numerals, hora (UTC). (dos xifres d'hora i dos de minuts) |

## Banderes numerals

| Tipus | 0 | 1 | 2 | 3 | 4 | 5 | 6 | 7 | 8 | 9 |
| Obsoletes | | | | | | | | | | |
| Modernes | | | | | | | | | | |

## Altres banderes

| 1a repetidora | 2a repetidora | 3a repetidora | 4a repetidora | Rebut o final de missatge |
Les banderes repetidores serveixen per poder repetir els senyals anteriors, tot lletrejant paraules, sense necessitat de tenir més d'un joc de banderes.

## Referències

* ↑ «Signal Flags» (en anglès). [Consulta: 20 novembre 2010].
* ↑ «International Marine Signal Flags» (en anglès). [Consulta: 20 novembre 2010].

## Enllaços externs

* http://www.shom.fr/fr_page/fr_prod_ouvrage/og_num/32_1.001_28112006.pdf Arxivat 2011-06-12 a Wayback Machine. (francès) PDF
* International Code of Signals Flags Quiz
* http://traduku.net/flage/